ลูกชาย มีไข้ต่ำๆ มา2-3 วันหลังหายไข้มีน้ำมูกตามมา แล้วมีตุ่ม พุพอง น้ำใสๆ ขึ้นตามตัว
สวัสดีค่ะ อาการมีไข้และตุ่มตามตัวอาจเกิดจาก-อีสุกอีใส-โรคหัด-หัดเยอรมัน-ไข้ออกผื่นจากการติดเชื้อไวรัสที่ไม่จำเพาะเจาะจงจากอาการคล้ายกับเป็นอีสุกอีใสที่สุดอีสุกอีใสคือการติดเชื้อไวรัสชนิดหนึ่ง ซึ่งมักจะมีอาการคล้ายกับอาการของไข้หวัดนำมาก่อน เช่น ไข้ ปวดศีรษะ ปวดเมื่อยตัว ต่อมาผื่นจะขึ้นตามร่างกาย รวมถึงใบหน้า โดยจะเริ่มจากการเป็นผื่นเม็ดสีแดงก่อน และจะกลายเป็นตุ่มน้ำใสและตกสะเก็ดแห้งไปในคนปกติที่ไม่มีโรคภูมิคุ้มกันบกพร่อง อีสุกอีใสเป็นโรคที่หายได้เองในประมาณ 1-2 อาทิตย์ ในระหว่างนี้ไม่ไปแกะเกาบริเวณที่เป็นเด็ดขาด เช็ดตัว ลดไข้ และรักษาความสะอาดที่บริเวณผิวหนัง สามารถโดนน้ำและอาบน้ำได้ตามปกติ แต่ไม่ควรใช้สบู่ถูแรงๆ ไม่ควรสัมผัสหรืออยู่ใกล้กับเด็กหรือผู้ใหญ่คนอื่นที่ไม่เคยเป็นอีสุกอีใสเพื่อป้องกันการติดต่อหากมีไข้สูง กินได้น้อย ซึมลง หรือมีโรคภูมิคุ้มกันบกพร่อง ควรไปพบแพทย์เพื่อรับยาต้านไวรัส และติดตามอาการในรพ.